A TANÁCS 1329/2004/EK RENDELETE
(2004. július 19.)
az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló, 1996. december 20-i 2505/96/EK tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 26. cikkére,
tekintettel a Bizottság javaslatára,
mivel:
(1)
A Tanács 1996. december 20-án elfogadta az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendeletet (1). A Közösség ellátási szükségleteit a szóban forgó termékek tekintetében a lehető legkedvezőbb feltételek mellett kell biztosítani. Megfelelő mennyiségekre vonatkozóan helyénvaló csökkentett vámtételű vagy vámmentes kontingenseket nyitni anélkül, hogy ez a szóban forgó termékek piacán zavart keltene.
(2)
Egyes vámkontingensek kontingensmennyisége a folyó kontingensidőszakban nem elégséges a közösségi ipar szükségleteinek kielégítéséhez, ezért helyénvaló megemelni a kontingensmennyiséget.
(3)
Tekintettel e rendelet gazdasági jelentőségére, az Európai Uniót létrehozó szerződéshez, illetve az Európai Gazdasági Közösséget létrehozó szerződéshez csatolt, a nemzeti parlamentek Európai Unión belüli szerepéről szóló jegyzőkönyv I(3) pontjában előírt sürgősséget kell alapul venni.
(4)
Ebből következően szükséges a 2505/96/EK rendelet módosítása,
ELFOGADTA EZT A RENDELETET:
1. cikk
A 2505/96/EK rendelet I. melléklete 2004. július 1-jei hatállyal kiegészül a mellékletben szereplő kontingensekkel.
2. cikk
A 2004. január 1. és december 31. közötti kontingensidőszakra vonatkozóan a 2505/96 rendelet I. mellékletében a 09.2950 vámkontingens kontingensmennyisége 8 400 tonna.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. július 19-én.